Такѡва̀ и у́мъ зри́теленъ изглаго́лати мо́жетъ, єгда̀ свы́ше съ небе́съ сни́детъ єстества̀ ну́ждами преклоне́нъ, я́коже и вѣща́вый: бж҃е́ственныя добро́ты что́ єсть чу́днѣйшее; и ка́я мы́сль бж҃ія велелѣ́пія ѡбра́дованнѣйша;́я же та́кѡ любы̀ ѕѣ́льна и нестерпи́ма, я́кѡ ѿ бг҃а быва́ющая во ѡчище́ннѣй ѿ вся́кія ѕло́бы душѝ, и ѿ завѣща́нія глаго́лющей: я́кѡ уя́звленна є́смь любо́вію а́зъ